एस रंगस्वामी अय्यंगार

श्रीनिवास राघवैयंगार रंगस्वामी अय्यंगार (6 जनवरी 1887 – 23 अक्टूबर 1926) भारत के एक अधिवक्ता एवं पत्रकार थे जो १९२३ से १९२६ तक द हिन्दू के सम्पादक रहे। वे एस श्रीनिवास राघवैयंगार  के पुत्र तथा एस कस्तूरी रंग अय्यंगार के भतीजे थे।

प्रथम विश्वयुद्ध की घटनाओं के वर्णन के कारण एस रंगस्वामी अय्यंगार को बहुत प्रसिद्धि प्राप्त हुई थी। १९१० के दशक के अन्तिम काल में वे बहुत आक्रामक हो गए थे और ब्रितानी प्रशासक तथा उसके समर्थक उनके निशाने पर रहे। वी एस श्रीनिवास शास्त्री की उन्होने विशेष आलोचना की और उन्हें "ब्रितानी सरकार का पालतू मेमना" कहा। इसी तरह उन्होने महात्मा गांधी की भी कटु आलोचना की।

जब १९२३ में कस्तूरी रंग अय्यंगार का देहान्त हो गया तब रंगस्वामी अय्यंगार 'द हिन्दू' के सम्पादक बने और १९२६ में अपनी अपनी मृत्यु तक सम्पादन कार्य किया। २३ अक्टूबर १९२६ को किसी अज्ञात रोग के कारण उनका निधन हो गया। 

भारतीय पत्रकार